b'\n_START_ARTICLE_\nDirka po Romandiji\n_START_PARAGRAPH_\nDirka po Romandij (francosko Tour de Romandie) je mednarodna kolesarska etapna dirka po Romandiji, francosko govore\xc4\x8dem delu \xc5\xa0vice, ki poteka pod okriljem mednarodne kolesarske zveze v sklopu UCI ProTour tekmovanj._NEWLINE_Dirka se tradicionalno pri\xc4\x8denja z uvodnim kronometrom v \xc5\xbdenevi, kon\xc4\x8da pa prav tako s kronometrom v hribovitem svetu Lausanne. Slednja dirka na \xc4\x8das se navadno za\xc4\x8dne na stadionu severno od Lausanne, od koder se spusti proti jugozahodu k \xc5\xbdenevskemu jezeru, nakar sledi vzpon nazaj k stadionu. Sama trasa celotne dirke po navadi poteka v hribovitem svetu Jure in Alp zahodne \xc5\xa0vice.'